NaiveNeuron/SloPal huggingface dataset:
J. Počiatek, minister financií SR: (2008-10-24):
Cieľom navrhovaného zákona je implementovať smernicu Európskeho parlamentu a Rady 2007/44/ES, ktorou sa mení a dopĺňa smernica rady 92/49/EHS a smernice 2002/83/ES, 2005/68/ES a 2006/48/ES v súvislosti s procesnými pravidlami a kritériami hodnotenia obozretného posudzovania nadobudnutí a zvýšení podielov vo finančnom sektore. Cieľom smernice o akvizíciách je ustanovenie jednotného rámca harmonizovaním procesných pravidiel a kritérií pre obozretné posudzovanie nadobudnutia a zvýšenia, ale aj zbavenia sa stanovených podielov na základnom imaní alebo hlasovacích právach inštitúcií finančného trhu, ako sú banky, obchodníci s cennými papiermi, poisťovne, burza cenných papierov a správcovských spoločností. Vzhľadom na skutočnosť, že čoraz väčší počet konsolidovaných subjektov finančných trhov má svoje časti vo viacerých členských štátoch, bolo potrebné ustanoviť režim pre nadobudnutie kvalifikovanej účasti tak, že takéto nadobudnutie podlieha schváleniu orgánmi dohľadu vo viacerých členských štátoch. Dôležitou súčasťou tohto procesu je aj stanovenie časového rámca, v akom by sa posúdenie nadobudnutia alebo prevodu na inú osobu podielu orgánom dohľadu malo vykonať. Okrem transpozície smernice o akvizíciách obsahuje návrh zákona i ustanovenia, ktoré vyplývajú z potreby riešenia podnetov z aplikačnej praxe, predpisov z oblasti finančného trhu, platobného styku a výkonu dohľadu nad finančným trhom. Novela zákona o dohľade nad finančným trhom, ktorá je v návrhu zákona obsiahnutá, upravuje okrem iného aj možnosť, aby osoby vykonávajúce dohľad na mieste mali by mať možnosť byť sprevádzané príslušníkmi Policajného zboru, a to na účely zabezpečenia ich ochrany. Ďakujem za slovo.
Blaha, Ľuboš, podpredseda NR SR (2024-01-17):
Pani poslankyňa Mesterová má procedurálny návrh, ale necháme najskôr dobehnúť faktické poznámky. Pani Veronika Šrobová. Pani poslankyňa, máte slovo.
Bugár, Béla, podpredseda NR SR (2017-05-09):
Ďakujem za porozumenie. Teraz otváram možnosť sa prihlásiť ústne do rozpravy. Počkám ešte na pani poslankyňu, či sa chce prihlásiť ústne, lebo avizovala, takže šiesti. Končím možnosť sa prihlásiť ústne do rozpravy. Chcem sa opýtať, pán poslanec Budaj, stihnete to za päť minút? No, nech sa páči, tak máte slovo ako prvý v ústnej rozprave.
Laurenčík, Milan, podpredseda NR SR (2021-12-07):
Ďakujem. Na vaše vystúpenie evidujem tri faktické poznámky. Končím možnosť prihlásiť sa. Ako prvý vystúpi pán poslanec Milan Mazurek, nech sa páči.
Pellegrini, Peter, podpredseda NR SR (2020-09-24):
Ďakujem pekne, pán predseda. Teraz vás prosím, aby ste v limite 15 minút odpovedali na otázky adresované vám podľa vyžrebovaného poradia. Prvá otázka je od pán poslanca Ľuboša Blahu a znie: „Vážený pán predseda vlády, existuje podozrenie, že ste vlastnú manželku zneužili ako bieleho koňa na pochybné investície spoločnosti Arca a že dokonca v čase, keď ste Slovensko zavreli kvôli korone, vaša rodina riešila vaše tučné státisícové zmenky. Považujete to za slušné a morálne?“ Nech sa páči, pán premiér, môžte odpovedať.
Farkašovský, Karol, poslanec NR SR (2019-10-25):
Ďakujem pekne za slovo. Pán kolega, súhlasím s vami, že stredobodom pozornosti takej alebo onakej reformy zdravotníctva, nieže by mal byť, ale musí byť v prvom rade pacient. Súhlasím aj s tým, že dobudovať materiálno-technické vybavenie nemocníc je priorita č. 1. Súhlasím aj s tým, že do zdravotníctva treba investovať ďaleko viac peňazí ako doteraz. Ale mám pochybnosti, či výška investovaných financií prinesie aj zodpovedajúcu efektívnosť. Pretože v minulosti sa ukázalo, že sme oddlžili nemocnice a tie dlhy sa produkujú ďalej. Čiže tu treba asi nejaký mechanizmus stanoviť. Verím, že stratifikácia alebo vízia stratifikácie by v tomto smere mohla niečo konštruktívne priniesť. Ale na čo chcem upriamiť pozornosť. Vy ste hovorili, že operatéri by prišli za pacientmi. To vyžaduje predovšetkým dostatok lekárov. A v tejto súvislosti by som chcel upriamiť pozornosť nielen na materiálno-technické dobudovanie nemocníc a na financie pre zdravotníctvo, ale aj na samotný vzdelávací systém, v ktorom by sme mali viac sa snažiť o to, aby sme lekárov, ktorých produkujú lekárske fakulty na Slovensku, aj náležitým spôsobom ukotvili na Slovensku, aby neodchádzali po skončení školy do zahraničia, do Talianska, do Nemecka, ako neatestovaní dokonca, za vyššie platy. Myslím si, že toto je výborná príležitosť, ako napríklad spoplatniť vzdelávanie v medicínskej oblasti. Je to náročné vzdelávanie a myslím si, že mali by existovať aj kroky k tomu, aby sme tých mladých ľudí, potencionálnych lekárov a dobrých lekárov a špičkových lekárov, ktorí by prišli za tými pacientmi, ukotvili u nás doma.
Laššáková, Jana, podpredsedníčka NR SR (2013-01-31):
Na vystúpenie pána poslanca sa s faktickou poznámkou neprihlásil žiaden pán poslanec. Vyhlasujem rozpravu za skončenú. Chce k rozprave zaujať stanovisko pán minister? A k pozmeňujúcim návrhom nechcete sa vyjadriť? Sú nad rámec alebo či súhlasíte s nimi?
Zmajkovičová, Renáta, podpredsedníčka NR SR (2013-10-25):
Pán poslanec Brocka.
Blanár, Juraj, podpredseda NR SR (2021-06-23):
Ďalší pán poslanec Miroslav Suja.
Gál, Gábor, minister spravodlivosti SR (2018-10-24):
Ďakujem. Ďakujem, pán predseda. Vážené pani poslankyne, vážení páni poslanci, nechcem to zneužiť, že čo vlastne tu taký pingpong hráte, mohol by som pre ministra a predstaviteľa vládnej koalície proste zahrať do karát, ale téma je o to vážnejšia. Dobre, nehlasujte za vládny návrh zákona, ktorý už bol kompromisný. To nie je môj návrh, to nie je návrh strany MOST – HÍD, nie je návrh SMER-u – sociálna demokracia, nie je návrh strany..., Slovenskej národnej strany, ale je to návrh, na ktorom sme sa vedeli zhodnúť. Nemusíte za to hlasovať. Nikto vás k tomu neprinúti. Asi argumenty pre vás neplatia. Hlavne keď sa takto navzájom vydierate, lebo sa vydierate, ale pán Matovič odišiel a jeho to vôbec nenapadlo a nenapáda vás asi v tej časti, pravej časti opozície, že potom zostáva dnes platný právny stav. Navolí si vládna koalícia podľa, ako povedal pán Matovič, podľa návrhu pána ministra Gála? Tak oveľa ľahšie si navolí podľa dnes platného právneho stavu. Tak povedzte otvorene, že chcete, aby zostal terajší stav, však povedzte to. Vládny návrh zákona sa vám nepáči. To ste mi dali najavo ixkrát, že nebudete za to hlasovať. Dali ste si pozmeňujúce návrhy ultimátne, že buď ich prijme vládna koalícia, keď neprijme, žiadnemu návrhu hlas nedáte. Pán poslanec Madej teraz predstaví ďalší návrh, ktorý zas nie je dobrý, tak potom čo vlastne chcete. Už nejaká ďalšia cesta, ďalšia možnosť nie je. Asi zajtra o tom budete hlasovať. (Reakcia z pléna.) Ešte dneska. Tak vlastne vy to máte v rukách, ale keď sa neviete dohodnúť, a pozrite sa, ja som čítal ten návrh, ktorý predstaví pán poslanec Madej. Nie jeden a nie ani súkromne, ale nie jedno verejné vyjadrenie bolo aj pred mojimi očami, no keď bude 90, tak už tam si vieme predstaviť, aby tam prezident nebol. Spýtajte sa vašich kolegov, že kto to povedal, tak nie jeden. (Reakcie z pléna.) Ale, ale aj pán poslanec Baránik, keď už, už to bude aj pán poslanec Sulík, keď boli u mňa v júni, boli. (Reakcie z pléna.) Ale toto je akože, pán Sulík povedal, pán Sulík povedal, že dobre, tak sme si to rozmysleli, pán Baránik tam bol, v septembri už povedal, že už nie, už sme si rozmysleli, že už takto nám 90 nebude pasovať. Ale hovorím, že tie úvahy nie sú nové. Ale toto je, viete, nájsť 90 hlasov na to, aby sme zmenili ústavu, vidíte sami, aké je ťažké, ale vy môžte povedať stále, že nech zostane tento stav. Buď sa rozhodnete pre ten vládny návrh zákona, ktorý je podľa vás podpriemerný, zlý, nedobrý, ako povedal pán Matovič, že, že proste toto je absolútne čisté peklo, lebo sme v pekle, čiže keď schválite vládny návrh zákona, to bude peklo. (Reakcia z pléna.) Nie, to ste povedali vy teraz. Pani Žitňanská povedala o návrhu pána poslanca Madeja... (Prerušenie vystúpenia predsedajúcim.)
Hrušovský, Pavol, predseda NR SR (2012-02-29):
Prezentujme sa a hlasujme o pozmeňovacom návrhu, ktorý predložil za skupinu poslancov pán predseda výboru Kollár. Hlasujeme. (Hlasovanie.) 125 prítomných, 103 za návrh, 1 proti, 20 sa zdržalo, 1 nehlasoval. Národná rada pozmeňovací návrh schválila.
Ďuriš Nicholsonová, Lucia, podpredsedníčka NR SR (2016-11-30):
Pán poslanec Heger.
Grendel, Gábor, podpredseda NR SR (2021-06-22):
Panie poslankyne, páni poslanci, budeme pokračovať v prerušenej schôdzi Národnej rady. Chcem sa opýtať, či je všeobecný súhlas, aby sme správu mandátového a imunitného výboru si vypočuli a zobrali na vedomie a potom vykonali aj sľub poslanca až po hlasovaní o 17.00 hod. Je všeobecný súhlas? (Súhlasná reakcia pléna.) Ďakujem veľmi pekne. V zmysle tohto všeobecného súhlasu budeme teraz pokračovať druhým čítaním o návrhu skupiny poslancov na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce sociálnych vecí a rody Slovenskej republiky v znení neskorších predpisov. Návrh zákona je pod tlačou 506. Spoločná správa výborov má tlač 506a. Dávam slovo poslancovi Petrovi Pčolinskému, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 506.)
Remišová, Veronika, poslankyňa NR SR (2019-11-28):
Ďakujem, pani ministerka, za odpoveď. Zároveň vo svojej odpovedi zavádzate, pretože podľa Najvyššieho kontrolného úradu, citujem, „všetky predaje služobných bytov boli v rozpore so zákonom“. Váš rezort si neoprávnene menil charakter služobných bytov a následne ich predával nájomcom. Pri nakladaní s majetkom štátu nie je prípustná svojvôľa štátnej organizácie v rozhodovaní, hovorí NKÚ. Otázka je, či teda vy tvrdíte, že Najvyšší kontrolný úrad, naša najvyššia kontrolná inštitúcia, nepozná zákon a nepozná výklad zákona. To je prvá otázka. Druhá otázka, vy ste predávali byty výrazne pod cenu. V bratislavskom Starom Meste byt s rozlohou 91 metrov štvorcových za trhovú cenu 200-tisíc eur ste predali za 17-tisíc eur. Byt v Martine, trojizbový byt v Martine ste predali za 339 eur. Nie je pravda, že to bolo výhodnejšie predať, pretože v tom istom čase zároveň, keď ste služobné byty predávali, v tom istom období ste získali 57 iných služobných bytov v hodnote 4 milióny eur. To znamená, že tie byty, ktoré vy ste pod cenu predávali a zväčša funkcionárom, reálne policajtom chýbali. Čiže, druhá otázka, žiadam zverejnenie, kto teda tie byty dostal, aká bola ich funkcia, aké bolo ich zaradenie. Podľa mojich informácií to neboli radoví policajti, boli to zväčša funkcionári. A ďalej sa pýtam, ako toto chcete vysvetliť mladým policajtom. Vy sama hovoríte, že je problém získať do zboru mladých policajtov. A nájomné byty v prvom rade majú slúžiť ako benefit pre mladé rodiny policajtov, pre ich rodinných príslušníkov, a nie preto, aby sa rozdávali funkcionárom, alebo sa prenajímali vysokým policajným funkcionárom, ktorí majú mesačný príjem viac ako 3-tisíc eur. Ďakujem.
Čaplovič, Dušan, poslanec NR SR (2015-05-29):
Ja by som chcel zopakovať, chcel som sa na niečo opýtať pána Brocku, ale už som aj zabudol, ale hlavne dôležité je to, že budem zapísaný v zozname, že som tu bol. (Povedané s pobavením.) Ďakujem veľmi pekne.
Šeliga, Juraj, podpredseda NR SR (2020-11-03):
Poprosím vás o kľud. Nech sa páči, pán poslanec Pročko.
Kollár, Boris, predseda NR SR (2020-09-22):
Prosím, prezentujme sa a hlasujme. (Hlasovanie.) Prítomných 139 poslancov, za 100, proti 10, zdržalo sa 25, nehlasovali 4. Konštatujem, že Národná rada schválila navrhované uznesenie. Pristúpime k hlasovaniu v druhom čítaní o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, ktorý prerokúvavame v skrátenom legislatívnom konaní (tlač 249). Dávam slovo predsedovi výboru pre financie a rozpočet poslancovi Mariánovi Viskupičovi, aby hlasovanie uvádzal. (Hlasovanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov a ktorým sa menia a dopĺňajú niektoré zákony , tlač 249.)
Svrček, Miloš, poslanec NR SR (2021-03-30):
Ďakujem pekne za slovo, pán predsedajúci. V zmysle § 24 ods. 5 zákona o rokovacom poriadku Národnej rady, v mene štyroch poslaneckých klubov... (Ruch v sále a prerušenie vystúpenia predsedajúcim.)
Osuský, Peter, poslanec NR SR (2014-04-02):
Nepochybne.
Grendel, Gábor, podpredseda NR SR (2022-03-17):
Ďakujeme. Pán poslanec Tóth nemá doplňujúcu otázku. Pán poslanec Ledecký by však mal, takže poprosím, aby ste mu zapli mikrofón. (Krátka pauza.) Nie Marcinková, ale pán poslanec Ledecký. Tesne vedľa.
Cigániková, Jana, poslankyňa NR SR (2016-10-26):
Ďakujem pekne. Natália, je len krátko, chcem teda potvrdiť tvoje slová, že naozaj náklady na stravu, vynechala som to, ale tvoria podstatnú časť starostlivosti o tieto deti a čím je tá strava, samozrejme, bohatšia a kvalitnejšia, dokonca istú dobu my sme si dokonca prizvali odborníka, ktorý nám radil, akým spôsobom tieto malé deti stravovať, lebo naozaj bavíme sa o detičkách už, ja neviem, my sme brali deti už od osem mesiacov, ktorí majú úplne iné návyky. Čiže tam je naozaj rádovo sú tam vyššie náklady aj na stravu. Takže áno, potvrdzujem, nie je to teda tak, ako som menovala, len nájom, energie, mzdy, odvody, vybavenie, zariadenie, opravy, koníčky, dane, školenia, prípadný zisk, účtovníčka, povinnosti pre podnikateľov, pripojme si k tomu, k týmto 1 400 eurám, do ktorých sa musíme zmestiť, pridajme k tomu ešte aj stravu. Ďakujem pekne.
Paška, Pavol, predseda NR SR (2012-06-28):
Ďakujem pekne, pán spravodajca. Otváram rozpravu. Nemám prihlášku do rozpravy. Vyhlasujem ju za skončenú a prerušujem rokovanie o tomto bode programu. Dámy a páni, odzneli všetky návrhy a prebehli rozpravy. Ešte predtým, ako dám hlasovať na základe žiadosti a podpisov poslancov o návrhu, aby voľby boli vykonané tajným hlasovaním, chcem vás informovať, že vzhľadom na požiadavku klubu SaS prerušený bod rokovania, to je voľba člena televíznej rady, prekladám na pondelok poobede. Odznel tu návrh od pána navrhovateľa, predsedu poslaneckého klubu KDH Hrušovského, aby sme návrh na voľbu členov Správnej rady Ústavu pamäti národa vrátili na prerokovanie do výborov. Pýtam sa, či je všeobecný súhlas. Áno. Ďakujem pekne. To znamená, nebudeme ani o tom dnes hlasovať. Poprosím potom pána predsedu výboru, aby v pondelok alebo na pondelok, alebo zajtra, je to na ňom, zvolal výbor tak, aby sme mohli o tomto návrhu tajne hlasovať v pondelok po 17.00 hodine. Teraz vás poprosím, aby sme hlasovali o návrhu poslancov, ktorí navrhujú, aby sa voľby, ktoré boli navrhnuté a uvedené, vykonali tajným hlasovaním. Poprosím vás, aby ste zaujali svoje miesta. Poprosím vás, vážené pani poslankyne, vážení páni poslanci, aby ste sa zaregistrovali. Budeme hlasovať o návrhu, ktorý podali poslanci pred začatím rokovania o voľbách, aby sme voľby vykonali tajne. Hlasujeme. (Hlasovanie.) 118 prítomných, 77 za, 21 proti, 19 sa zdržalo, 1 nehlasoval. Schválili sme, že všetky voľby vykonáme tajným hlasovaním. Poprosím aj organizačný odbor, keďže došlo k zmene, aby neboli pri voľbe lístky na voľbu za člena rady a lístky na voľbu členov Správnej rady Ústavu pamäti národa. Otváram, poprosím overovateľov, aby sa ujali svojej funkcie, aby odvolili ako prví. Dámy a páni, navrhujem, vzhľadom na to, že je 18,46 hod., aby sme po vykonaní tajného hlasovania prerušili rokovanie a s výsledkami... (Buchot v sále.) A s výsledkami... (Buchot v sále.) Pán poslanec Hlina, pán poslanec Hlina, poprosím vás! A s výsledkami, aby ste boli oboznámení až ráno o 9.00 hod., kedy budeme pokračovať v programe 3. schôdze Národnej rady. Ďakujem pekne. (Tajné hlasovanie.)
Veslárová, Veronika, poslankyňa NR SR (2024-06-21):
Ďakujem obom poslancom, aj pani Gažovičovej, aj pánovi Ledeckému, a prosím o podporu tohto návrhu zákona. Ďakujem.
Laššáková, Jana, podpredsedníčka NR SR (2015-04-21):
S reakciou pani poslankyňa, nech sa páči.
Kotleba, Marian, poslanec NR SR (2020-12-09):
Dobre, ja tomu rozumiem, vystupujem v treťom čítaní a pán predseda vlády si tu robí z toho maškarný ples a cirkus, tak nech si sadne na svoje miesto. (Ruch v sále a prerušenie vystúpenia predsedajúcim.)
Glváč, Martin, podpredseda NR SR (2017-12-01):
Pani poslankyňa Grausová.
Andreánsky, Ladislav, poslanec NR SR (2013-03-13):
Ďakujem. Vážená pani predsedajúca, v rozprave vystúpili dvaja páni poslanci, nepodali žiadny procedurálny ani pozmeňujúci návrh. Prosím, pani predsedajúca, aby ste dali hlasovať o tom, že Národná rada Slovenskej republiky sa uzniesla prerokovať predložený návrh zákona v druhom čítaní.
Nicholsonová, Lucia, podpredsedníčka NR SR (2016-05-20):
Pán poslanec Bernaťák.
Danko, Andrej, podpredseda NR SR (2024-05-14):
Poslanec Kvorka.
P. Paška, predseda NR SR: (2007-02-06):
(Hlasovanie.) 134 prítomných, 130 za, 4 sa zdržali. Konštatujem, že sme pozmeňujúci návrh schválili. Ďalej.
I. Mikloš, podpredseda vlády a minister financií SR: (2003-04-24):
Vážený pán poslanec, samotná propagačná skladba k predreferendovej kampani nebola vyberaná súťažnou formou, a preto sa na ňu ani nevzťahovali výberové kritériá. Bola to iniciatíva Rádia Rock FM a agentúry Monarch, konkrétne producenta uvedenej pesničky pána Dušíka, s tým, že zabezpečia aj jej vysielanie v Slovenskom rozhlase, v rádiu Regina a na okruhu Devín a po dohode aj na iných rádiových staniciach a v elektronických médiách. Táto pesnička nie je nová, vysielala sa aj v Nemecku a Maďarsku v predreferendových kampaniach, kde bola pozitívne prijatá verejnosťou. Ide teda o voľný preklad do slovenčiny tejto verzie pesničky. Agentúra Monarch, ktorá vlastne vyhrala súťaž na dodávateľa komplexných služieb v rámci verejnej súťaže v predreferendovej kampani, ju bude zaraďovať na svoje spoločensko-kultúrne podujatia v jednotlivých regiónoch Slovenska. Pán podpredseda, skončil som.
Sulík, Richard, predseda NR SR (2010-12-14):
Ďakujem. Dávam slovo spoločnému spravodajcovi Zoltánovi Horváthovi, aby informoval Národnú radu o výsledku rokovania výborov a odôvodnil návrh a stanovisko gestorského výboru. Nech sa páči.
P. Paška, predseda NR SR: (2009-02-13):
A ešte jeden návrh v druhom čítaní prednesie pán minister financií a je to vládny návrh zákona, ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , je tlač 957. Máte slovo, pán minister.
Laurenčík, Milan, podpredseda NR SR (2020-11-04):
Ďakujeme. Prosím, zaujmite miesto pre navrhovateľa. A teraz dávam slovo spoločnému spravodajcovi z výboru pre hospodárske záležitosti pánovi poslancovi Petrovi Vonsovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán poslanec, máte slovo
Kmec, Stanislav, poslanec NR SR (2019-05-16):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 17. júna 2019 a gestorský výbor do 18. júna 2019 od prerokovania návrhu zákona v Národnej rade v prvom čítaní.
Blaha, Ľuboš, podpredseda NR SR (2024-01-17):
Pán poslanec Štefan Kišš.
Bugár, Béla, podpredseda NR SR (2017-04-05):
Nech sa páči, prezentujme sa a hlasujme o prerokovaní tohto návrhu v druhom čítaní. (Hlasovanie.) Prítomných 136, za 11, proti 48, zdržalo sa 77 poslancov. Návrh nebol schválený. Teraz prosím pána poslanca Beluského, aby uviedol v prvom čítaní návrh, teda hlasovanie o návrhu poslancov Kotlebu, Moru, Kecskésa, Krupu na vydanie zákona, ktorým sa mení a dopĺňa tzv. banský zákon (tlač 452). Nech sa páči. [Hlasovanie o návrhu poslancov Národnej rady Slovenskej republiky Mariana Kotlebu, Jána Moru, Jána Kecskésa a Petra Krupu na vydanie zákona, ktorým sa mení a dopĺňa zákon č. 44/1988 Zb. o ochrane a využití nerastného bohatstva (banský zákon) v znení neskorších predpisov , tlač 452.]
Jurčík, Ľudovít, poslanec NR SR (2011-03-24):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma určil ako spravodajcu k návrhu poslancov Národnej rady Slovenskej republiky pánov Faiča, Jahnátka, Žigu na vydanie zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná a ďalej o tom, že návrh nebude mať vplyv na rozpočet verejnej správy, podnikateľské prostredie, na hospodárenie obyvateľstva, na životné prostredie ani na informatizáciu spoločnosti. Osobitná časť dôvodovej správy obsahuje odôvodnenie jednotlivých ustanovení návrhu. Návrh obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie, nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 7. marca 2011 č. 285 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 11. mája 2011 a v gestorskom výbore do 13. mája 2011. Pán predsedajúci, otvorte, prosím, rozpravu.
Danko, Andrej, predseda NR SR (2018-11-28):
Poprosím, reagujte fakticky na rečníka. Nech sa páči, pán Poliačik.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 137, za 93, proti 24, zdržalo sa 19, nehlasoval 1. Konštatujem, že sme v treťom čítaní . Otváram rozpravu v rámci tretieho čítania. Hlási sa niekto do rozpravy? Nie je tomu tak. Vyhlasujem rozpravu za skončenú.
Hrnčiar, Andrej, podpredseda NR SR (2016-10-25):
Ďalším vystupujúcim v rozprave... Reakcie na faktické, pán poslanec Marosz.
Hrnčiar, Andrej, podpredseda NR SR (2017-12-05):
Pán poslanec Rajtár.
Paška, Pavol, predseda NR SR (2012-06-19):
Hlasujeme o bodoch zo spoločnej správy. (Hlasovanie.) 139 prítomných, 105 bolo za, 34 sa zdržalo. Tieto body zo spoločnej správy sme schválili. Ďalej.
Kollár, Boris, predseda NR SR (2021-12-14):
Prosím, prezentujme sa a hlasujeme. (Hlasovanie.) Prítomných 146 poslancov, za 69, proti 71, zdržali sa 4, nehlasovali 2. Uvedený návrh sme neschválili.
Blaha, Ľuboš, podpredseda NR SR (2023-12-14):
Ďakujem pekne, pán minister. Bude na vás reagovať doplňujúcou otázkou pán poslanec Jozef Pročko.
Paška, Pavol, predseda NR SR (2014-04-03):
(Hlasovanie.) 127 prítomných, 37 za, 57 proti, 32 sa zdržalo, 1 nehlasoval. Nepodporili sme tento návrh. Pán poslanec Hraško uvedie v prvom čítaní hlasovanie o návrhu pána poslanca Hlinu na vydanie zákona č. 369 o obecnom zriadení. Je to tlač 938. (Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 938.)
Kvorka, Ján, poslanec NR SR (2018-02-01):
Pán predsedajúci, dajte hlasovať o pozmeňujúcom návrhu pána poslanca Budaja.
Blanár, Juraj, podpredseda NR SR (2022-12-07):
Ďalší s faktickou poznámkou pán poslanec Mazurek.
Hlina, Alojz, poslanec NR SR (2014-11-10):
Ďakujem veľmi pekne. Predsa len je päť hodín ráno a tá pozornosť klesá. Ale zachytil som, a to je moja téma, slová hrad a vykopávky, civilizácia. To ma znova nabudilo. A nedá mi nepovedať, že naozaj je to pravdou, že 2 100 rokov dozadu boli na našom hradnom kopci chrámové stavby. V tom čase údajne v Londýne a Paríži nebolo nič. Viete, to je naozaj veľká vec. Nuž ale veľká vec stojí v ceste zámerov pána Pašku a firmy VÁHOSTAV. Takže veľké veci musia ustúpiť. A nedá mi, aby som nespomenul takú aktualitu, čo sa objavuje, ako sa hovorí, že chybička se vloudila, čo čert nechcel, tak ten vstup do tých garáží ide tesne popri rohu paláca, to znamená hradu. A teraz sa začínajú objavovať informácie, že vraj to praská, že je tam nestabilné podložie. No a aké tu máme možnosti? V zásade sú dve. Praská to akože a bude to dôvodom na navýšenie v zmluve, zaplatíme to zase my všetci, alebo to praská naozaj a to je horšie, lebo zase teda to bude dôvodom na navýšenie v zmluve, ale je dosť možné, že to praskne a spadne. Tak, viete, ja už neviem, ako upozorniť na tú absurditu, že nič vám nestojí v ceste. Čiže rímske vykopávky tu nie sú problémom, teraz to vyzerá, že to praská. Je tam údajne nestabilné podložie. Sa rátalo, že je to na skale, ale sa zrazu objavilo, že tá skala skalou nie je a ten roh vykazuje určité pohyby. Tak bude zaujímavé zisťovať, akým spôsobom to budete kamuflovať, čo s tým urobíte. A už možnože Pašku keď nič nedorazí, keď ho Belize nedorazí, tak možno keby ten hrad drisol, spadol, tak by sa niekto zobudil, že niečo je tam naozaj zle.
Baránik, Alojz, poslanec NR SR (2017-09-13):
Ďakujem pekne. Pán predsedajúci, ja by som v krátkosti niečo povedal o tom vládnom kandidátovi na túto dôležitú funkciu. Tento kandidát je presne taký, akého môžme od tejto vlády očakávať. Je to advokát, ktorý ako súčasť advokátskej kancelárie Soukeník – Štrpka pracuje najmä pre túto vládu. Táto vláda, samozrejme, pracuje primárne na korupčných aktivitách a táto advokátska kancelária v podstate poskytuje v týchto korupčných aktivitách právne poradenstvo. Je samozrejmé, že advokát, ktorý pomáha takým inštitúciám, ktoré nesú zodpovednosť za, za korupčnú akciu Kompa a rôzne iné, že bude vykonávať svoju funkciu tak, ako riadny advokát vždycky musí vykonávať, to znamená, bude plniť pokyny svojho klienta. Tým klientom, pochopiteľne, je tá korupčná banda, ktorá nám tu vládne. Takže nič neočakávajme nového od tohto navrhovaného kandidáta na predsedu Úradu pre verejné obstarávanie, len to, čo sme tu mali doteraz, a horšie. Možnože to bude sofistikovanejšie ešte, ako to bolo doteraz, pretože ako advokát, ktorý údajne má veľké skúsenosti s rôznymi transakciami, tak to bude možno robiť trochu lepšie, ako tí, čo to robili doteraz, ale výsledok bude ten istý. Bude sa rozkrádať ešte viac a ešte sofistikovanejšie ako doteraz. Je, považujem za vrcholne trápne, že pani ministerka musí takéhoto kandidáta sem predložiť. Mne je jedno, keď mi pani ministerka povie, že tento kandidát ako bol vybraný na základe nejakého výberového procesu. Všetci vieme, že ak má takto fungovať výberový proces, tak jednoducho je ten výberový proces vadný. Keď, keď tohto kandidáta schválila táto vláda, o ktorej všetci vieme, že je tu len na to, aby kradla, a prípadne sú k tomu pridružené aktivity na to, aby to nejako vyzeralo, čo ako v rámci toho, čo, čo sa tu deje, tak to hlavne zastrešuje pani ministerka, ktorá naozaj má aj dobré návrhy a snaží sa, aby táto vláda vyzerala, akože tu nie je hlavne na kradnutie, ale aj, aj že niečo robí, tak to je vlastne jej úloha v tejto vláde, tak vieme, že keď táto vláda vybrala takéhoto kandidáta, že čo to znamená. A on naozaj, to vás ubezpečujem, že ten kandidát aj taký je. Ďakujem.
Laššáková, Jana, podpredsedníčka NR SR (2013-09-18):
Na vystúpenie pána poslanca dve faktické poznámky. Končím možnosť prihlásiť sa s faktickou poznámkou. Pán poslanec Fecko, nech sa páči.
Kollár, Boris, predseda NR SR (2020-04-29):
Vážené pani poslankyne, vážení páni poslanci, otváram šiesty rokovací deň 6. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Urban a o ospravedlnenie neúčasti z dôvodu práceneschopnosti požiadala pani poslankyňa Mária Šofranko. Vážené pani poslankyne, páni poslanci, chcem vás informovať, že vláda Slovenskej republiky doručila Národnej rade návrh na odvolanie predsedníčky Úradu na ochranu osobných údajov (tlač 74) a dva návrhy na skrátené legislatívne konanie, a to o vládnom návrhu novely zákona č. 185/2002 Z. z. o Súdnej rade (tlač 75) a o vládnom návrhu novely zákona č. 540/2001 Z. z. o štátnej štatistike (tlač 79), ako aj vládne návrhy zákonov pod tlačami 76 a 80. Preto v mene štyroch poslaneckých klubov – OĽANO, SME RODINA, SaS a Za ľudí – podávam návrh na zaradenie týchto nových bodov do programu 6. schôdze. Navrhujem, aby sme návrh na odvolanie predsedníčky Úradu na ochranu osobných údajov a dva návrhy vlády na skrátené legislatívne konanie prerokovali po odhlasovaní programového vyhlásenia vlády a uznesenia k určeniu výborov na plnenie úloh. Po hlasovaní o týchto troch návrhoch, ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam a následne po ich prerokovaní by sme hlasovali. Po rokovaní príslušných výborov by sme pokračovali druhými čítaniami o vládnych návrhoch zákonov. Je všeobecný súhlas? (Súhlasná reakcia pléna.) Ďakujem. Ďakujem. Konštatujem, že sme zaradili tieto nové body do programu 6. schôdze. Zároveň navrhujem, aby sme, aby sa hlasovalo o programovom vyhlásení vlády (tlač 68), aby sa toto hlasovanie uskutočnilo zajtra o jedenástej hodine. Je všeobecný súhlas? (Súhlasná reakcia pléna.) Ďakujem pekne. Konštatujem, že návrh sme schválili. Pokračujeme v prerušenej rozprave o Programovom vyhlásení vlády Slovenskej republiky a žiadosti vlády o vyslovenie dôvery (tlač 68). Prosím povereného člena vlády Slovenskej republiky, aby zaujal miesto určené pre navrhovateľov, áno, a určeného člena gestorského výboru pre financie a rozpočet, aby zaujal miesto určené pre spravodajcov. Ďakujem pekne. V rozprave budeme pokračovať vystúpeniami ďalších ústne prihlásených rečníkov, ktorí už raz stratili poradie. Dávam slovo poslancovi Jozefovi Habánikovi, pripraví sa poslanec Peter Cmorej.
Petrík, Simona, poslankyňa NR SR (2018-06-20):
Ďakujem veľmi pekne. Ja by som teda rada uviedla som návrh, ktorý hovorí o flexibilnom poberaní rodičovského príspevku, čiže to je, to je hlavným cieľom tohto návrhu. A dôvod, prečo opätovne predkladám tento návrh, je podpora rôznych stratégií rodičov s malými deťmi pri plánovaní rodičovstva, pri zabezpečovaní starostlivosti o dieťa a pri ich zlaďovaní rodinného a pracovného života. Súčasná právna úprava ustanovuje mesačné vyplácanie základnej sumy rodičovského príspevku, ktorý je aktuálny v sume 214,70 fixne do dovŕšenia tretieho roku veku dieťaťa, čo z môjho pohľadu rodičov zbytočne obmedzuje. Cieľom novely zákona je zavedenie flexibilného poberania rodičovského príspevku, čo znamená, že výška mesačne vyplácaného rodičovského príspevku by závisela od počtu mesiacov, za ktorý sa ho rodič rozhodne vyčerpať. Celkovú sumu, ktorá je aktuálne v sume 6 441 eur, ktorú by rodič získal za celú dobu poberania rodičovského príspevku, čo je v prípade dieťaťa s dobrým zdravotným stavom dokopy dva a polroka, keď si odrátame materskú, by bolo možné vybrať aj skôr, ako dieťa dosiahne tri roky veku. Navrhujem, aby dolnou hranicou výberu rodičovského príspevku boli dva roky veku dieťaťa. Čiže rodič by si mohol skrátiť poberanie rodičovského príspevku o jeden rok. Výška rodičovského príspevku sa tak bude pohybovať v intervale od spomínaných 214 eur 70 centov, ak si ho bude poberať fixne mesačne počas troch rokov, až do sumy 357 eur 90 centov mesačne, ak by si rodič skrátil poberanie rodičovského príspevku na dobu, kedy dieťa dosiahne dva roky. Čiže mesačne by dostal zhruba o 140 eur viac, ako dostáva teraz po kratšiu dobu. Opäť, rovnaký systém sa osvedčil v Českej republike, kde zavádzajú už štvrtú rýchlosť, myslím, že už zaviedli štvrtú rýchlosť čerpania, lebo rodičia túto možnosť radi využívajú. Výhodou tejto úpravy je najmä finančná podpora mladých rodín a riešenie ich ťažkej finančnej životnej situácie, keďže súčasná výška rodičovského príspevku nestačí na dôstojné prežitie, aj napriek tomu, že sa zvýšil. Rodičia v rôznych životných situáciách by si mohli vďaka zvýšeniu mesačnej sumy rodičovského príspevku zaistiť na tú konkrétnu domu lepší životný štandard. Očakávam, že ustanovenie pomôže napríklad osamelému rodičovi pri bežných výdavkoch na život, než sa opätovne zamestná. Taktiež by pomohol rodičom, ktorým sa narodili deti za sebou s menším časovým odstupom, ako sú tri roky, aby neprišli o finančné zdroje od štátu. Čo sa týka nároku detí s nepriaznivým zdravotným stavom, ktorých rodičia môžu poberať rodičovský príspevok až do 6 rokov veku, ten sa zachováva v plnej miere. Teda ak rodič čerpá rodičovský príspevok v tomto flexibilnom alebo v skrátenom čase a u dieťaťa dôjde medzitým k zhoršeniu zdravotného stavu, teda ono získa nárok na predĺžené poberanie rodičovského príspevku, bude musieť bezodkladne prejsť na poberanie rodičovského príspevku v štandardnej výške 214,70. Toľko na úvod, viac by som ešte doplnila v rozprave, do ktorej sa hlásim ako prvá. Ďakujem.
J. Tkáčová, poslankyňa: (2008-05-22):
A tá druhá výhrada ZMOS-u je, že prijatie zákona by zablokovalo uplatňovanie nového územného plánu a obmedzilo by jednu zo základných funkcií samosprávy, usmerňovanie výstavby na území obce. Takže keby ste sa ešte k týmto dvom zásadným výhradám ZMOS-u vyjadrili.
Danko, Andrej, predseda NR SR (2018-06-14):
Ďakujem. Na vystúpenie pána poslanca žiadne faktické poznámky. Súčasne vyhlasujem rozpravu za skončenú. Chce sa vyjadriť pani navrhovateľka? Nie, ďakujem. Žiada si záverečné slovo pán spoločný spravodajca? Súčasne ho však chcem požiadať o termín hlasovania o návrhu zákona, aby uviedol termín hlasovania.
Žitňanská, Jana, poslankyňa NR SR (2023-05-18):
Ďakujem veľmi pekne. Využijem tento priestor ešte na jednu informáciu, keďže, žiaľ, nemohla som byť prítomná na hodine otázok, kde viem, že bola položená otázka vo vzťahu k dofinancovaniu neverejných centier pre deti a rodiny, ktoré, žiaľ, mali by dostávať okolo 21-tisíc eur na dieťa, dostávajú len 18-tisíc, riešili sme to na ministerstve financií. Je pripravený už návrh, ktorý bude kompenzovať tento výpadok, je to v objeme 4,7 mil. Čaká to už len na podpis pána nového premiéra a ministra teda financií ešte. Ja pevne verím, že to bude podpísané čoskoro a že tieto akreditované centrá pre deti a rodiny dostanú to, čo im zo zákona prináleží, lebo ako som spomínala, oni by mali dostať tú priemerku za predchádzajúci rok, žiaľ, ju teraz nedostávali, ale bude to teda vyrovnané, takže len aby ste aj vy mali informáciu, keďže je možné, že sa aj na vás obracajú niektorí ľudia s touto otázkou. Ďakujem veľmi pekne a ešte raz veľmi pekne ďakujem, teda ak zvážite podporu tejto novely zákona.
P. Paška, predseda NR SR: (2008-11-04):
(Hlasovanie.) 135 prítomných, 134 za, 1 sa zdržal. Konštatujem, že sme schválili vládny návrh zákona, ktorým sa menia a dopĺňajú niektoré zákony v oblasti starostlivosti o životné prostredie v súvislosti so zavedením meny euro. Pán poslanec Korba uvedie v druhom čítaní hlasovanie o vládnom návrhu zákona o nakladaní s odpadom z ťažobného priemyslu a o zmene a doplnení niektorých zákonov , je to tlač 739.
Paška, Pavol, predseda NR SR (2014-07-08):
(Hlasovanie.) 79 prítomných, všetci boli za. Schválili sme zákon č. 222 o dani z pridanej hodnoty. Pán poslanec Duchoň uvedie hlasovanie o návrhu uznesenia štátneho záverečného účtu za rok 2013, je to tlač 1025. (Hlasovanie o Návrhu štátneho záverečného účtu Slovenskej republiky za rok 2013 , tlač 1025.)
Pellegrini, Peter, predseda NR SR (2015-04-21):
Kolegyne, kolegovia, poprosím vás, aby ste išli diskutovať mimo rokovacej sály, nemôže takto pani poslankyňa v kľude vystúpiť.
Blanár, Juraj, podpredseda NR SR (2021-11-02):
Pán poslanec Szőllős s faktickou poznámkou.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickými poznámkami sa hlásia piati páni poslanci, pán poslanec Chren, Huba, Poliačik, Viskupič, Fecko. Končím možnosť prihlásiť sa s faktickými poznámkami. Nech sa páči, pán poslanec Chren.
Grendel, Gábor, podpredseda NR SR (2023-01-24):
Pán poslanec Eduard Kočiš.
Zmajkovičová, Renáta, podpredsedníčka NR SR (2012-09-12):
Ďakujem, pán poslanec. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Uzatváram možnosť podania ústnych prihlášok a vyhlasujem rozpravu za skončenú. Pán minister, nemáte k čomu zaujať stanovisko, pán spravodajca, tiež, takže prerušujem rokovanie o tomto bode programu. A pokračujeme v schôdze prvým čítaním o vládnom návrhu zákona o niektorých opatreniach miestnej štátnej správe a o zmene a doplnení niektorých zákonov . Vládny návrh zákona má parlamentnú tlač 184, návrh na jeho pridelenie na prerokovanie výborom je v rozhodnutí č. 181. Teraz poprosím podpredsedu vlády a ministra vnútra pána Roberta Kaliňáka, aby vládny návrh zákona uviedol.
Pellegrini, Peter, predseda NR SR (2023-12-14):
Vážená pani poslankyňa, o vašom procedurálnom návrhu nemôžem dať hlasovať, pretože sme pred malou chvíľkou odhlasovali v tejto veci iný návrh väčšinou poslancov Národnej rady, takže nemusíte mi ho ani písomne nosiť, ďakujem, ale vidím, že ste ho mali pripravený. (Potlesk.) A len aby bolo vcelku jasné, pani poslankyňa, viete, nie sme tu prvýkrát ani prvý rok. A vy sama dobre viete, aký štýl rozpravy a fungovanie a využitie poslaneckej obštrukcie opozície ste zvolili. Sama dobre viete, že nie sme svedkami štandardnej diskusie, ale takej, ktorá má čo najviac natiahnuť čas, a vzhľadom na potreby schváliť štátny rozpočet a všetky dôležité dokumenty, aby táto krajina nezostala v rozpočtovom provizóriu, sme sa takto rozhodli. Zároveň mi je ľúto, že ste za posledných tri a pol roka nezdvihli v Národnej rade platy tak, aby títo ľudia lepšie zarábali. (Potlesk.) A môžem vás uistiť, že všetci zamestnanci, ktorí sa budú podieľať na týchto predĺžených rokovaniach, budú spravodlivo a štedro odmenení, tak ako si to zaslúžia. Ďakujem veľmi pekne. (Potlesk.) S procedurálnym návrhom pán poslanec Krúpa
Šefčík, Marek, poslanec NR SR (2022-06-17):
Ďakujem za slovo. Pán poslanec Kazda alebo teda Rado, ja troška odbočím a nechcem sa úplne do tých palív a do tých cien palív a tak do toho, alebo toho dotknúť, ale dotknúť sa toho, akým spôsobom si argumentoval. Povedal si, že pomôcť sa dá reguláciou cien, znížením daní, dotáciami. Kritizoval si ministerstvo financií. Hovoril si, že odniekiaľ treba zobrať a potom môžeš inde dať. Odkiaľ vziať, tak napríklad zdanenie bohatých. To je solidárne, to máte vo vašej strane napísané v názve. Zdanenie hazardu, zdanenie tvrdého alkoholu. Odtiaľ by sme mohli zobrať a dať to napríklad učiteľom, zdravotníkom a ďalším. A vy tvrdíte, ako teraz myslím strana SaS, že dane treba znižovať. Tak aj to chceme. Veď zvýšenie daňového bonusu je de facto zníženie daní pre rodičov tých detí. Takže tam je zníženie daní zakomponované. Tak prosím ťa a prosím aj stranu SaS, aby ste tieto opatrenia neblokovali. Ďakujem.
Brocka, Július, poslanec NR SR (2015-10-30):
Ďakujem pekne. Dámy a páni, aj z úcty k tomu dušičkovému víkendu, ktorý nás čaká, tak budem veľmi stručný. Reakcia na viacerých poslancov, resp. aj na premiéra, ktorý v úvode hovoril, že táto schôdza je zbytočná, tak chcem povedať, že podľa môjho názoru táto schôdza splnila svoj účel. My totiž v tejto diskusii, keď sme opoziční poslanci verejnosti ukázali a opísali, ako tie praktiky SMER-u v zdravotníctve fungujú, že teraz občania aj zdravotníci, aj lekári budú oveľa citlivejší na tie tety Anky aj v okresoch, alebo panie Márie, tak sa volá manželka štátneho tajomníka na ministerstve zdravotníctva. A myslím si, že touto mimoriadnou schôdzou na odvolanie ministra Čisláka, aj keď ho SMER podrží, tak my vlastne znižujeme náklady SMER-u, ktorými spravuje túto krajinu. Dámy a páni, nebudem opakovať to, čo už povedali moji kolegovia v rozprave. Chcem vám poďakovať za to, že ste vydržali do neskorých piatkových hodín a že ste pomohli predkladateľom ozrejmiť tie nekalé praktiky v slovenskom zdravotníctve. A som presvedčený, že aj keď ministra SMER podrží a neodvolá, že slovenskému zdravotníctvu sme týmto určite pomohli. Ďakujem za vašu pozornosť.
Sulík, Richard, predseda NR SR (2011-06-01):
Tak. A ani ďalší nie. Dobre. Ukončujem na dnes. Pokračujeme zajtra o 9.00 hodine. A na rade sú traja rečníci k tomuto bodu. Ďakujem. (Prerušenie rokovania o 19.02 hodine.)
Jurinová, Erika, podpredsedníčka NR SR (2013-04-16):
Na vaše vystúpenie registrujem jednu faktickou poznámku. Uzatváram možnosť prihlásiť. Nech sa páči, pán poslanec Podmanický.
Zmajkovičová, Renáta, podpredsedníčka NR SR (2014-03-19):
Ďakujem, pán minister. Pán spravodajca? Nie. Prerušujem rokovanie o tomto bode programu. Pristúpime k druhému čítaniu o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci na úseku evidencie obyvateľov a rodných čísel . Návrh vlády je uverejnený ako tlač 872 a spoločná správa výborov ako tlač 872a. Návrh vlády odôvodní opäť minister vnútra Robert Kaliňák. Nech sa páči, pán minister.
Svoboda, Zdenko, poslanec NR SR (2024-04-24):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Suja, Miroslav, poslanec NR SR (2023-02-16):
Ďakujem za slovo. Ja by som sa chcel jednu vec spýtať. Keď sme hovorili o tých elektrických autách a tých cenách ministrov, hovoríme, že to budú mať len nejakí úradníci alebo rátame do budúcna, že to budú môcť mať aj štátny tajomník, alebo nejaká exponovaná osoba, ako je minister. Ak áno, ako sa k tomu vyjadril Úrad na ochranu ústavných činiteľov, lebo viem, že pri tomto je problém pri elektrických autách. Majú tam viacero obmedzení. Poviem taký príklad kolegov, čo robia takúto ochranu. Mali auto, ktoré bolo v lete, v lete to celkom ešte išlo, jazdili trasu s klientom niekde 25 km hore-dole. Auto bolo, samozrejme, ťažšie ako normálne autá. Ale cez zimu im tá trasa, to im od pondelku do piatku vydržalo, ale cez zimu im to vydržalo len jeden deň. A to vraveli, že to nemohli ani kúriť, ani nič pri mínusových teplotách. Čiže máme aj takýto poznatok, že ako to postihne tento útvar, ak rátame, že tie autá budú používať aj niekto vyšší ako nejakí radoví zamestnanci.
Šebová, Zuzana, poslankyňa NR SR (2016-03-23):
Sľubujem. (Potlesk.)
Blaha, Ľuboš, podpredseda NR SR (2023-11-24):
Pán poslanec Ján Kvorka, nech sa páči. (Krátka pauza pre nefunkčnosť zariadenia.) Už tam ide technička. Nech sa páči.
Laurenčík, Milan, podpredseda NR SR (2021-05-10):
Pani poslankyňa Jana Vaľová s faktickou poznámkou, nech sa páči.
B. Bugár, podpredseda NR SR: (2003-07-03):
Pristúpime k druhému čítaniu o vládnom návrhu zákona, ktorým sa mení a dopĺňa zákon č. 319/2002 Z. z. o obrane Slovenskej republiky a zákon č. 320/2002 Z. z. o brannej povinnosti v znení zákona č. 512/2002 Z. z. Vládny návrh zákona ste dostali pred prvým čítaním ako tlač 218. Spoločnú správu máte v tlači pod č. 218a. Prosím teraz pána ministra obrany Ivana Šimka, aby vládny návrh zákona odôvodnil. Nech sa páči.
Lipšic, Daniel, poslanec NR SR (2014-11-10):
Ďakujem. Ja by som doplnil ešte čriepok do mozaiky, aj k tomu, čo hovoril pán kolega Kollár, o ďalší dôkaz, akým spôsobom je skupina Medical Group Slovakia, akým spôsobom je prepojená so súčasnou vládnou garnitúrou a manažmentami nemocníc. Budem o tom hovoriť v rozprave. Ale pozrite si možno dovtedy faktúry, ktoré fakturuje nemocnica v Trenčíne, s lehotami splatnosti a kedy sú splatené. A jednu vec tam zistíte veľmi zaujímavú so všetkými faktúrami. A všetky faktúry platí po lehoty splatnosti, niekedy dlhé mesiace, dokonca aj vodné a stočné platí nemocnica v Trenčíne po lehote splatnosti. Jediné faktúry, jediné faktúry, ktoré nemocnica v Trenčíne platí pred lehotou splatnosti alebo v lehote splatnosti, sú faktúry Medical Group SK, žiadnej inej firmy. Čím to tak asi je? Je to tým, že manažment nemocnice má nejakú slabosť pre Belize alebo Cyprus? Obávam sa, že nie. To je ďalší vážny dôkaz toho, že firma Medical Group je prepojená so špičkami zdravotníckymi SMER-u, keďže ju preferujú aj pri platbe svojich faktúr. Iným dodávateľom, hovorím, trvá mesiace, kým dostanú zaplatené svoje faktúry, preto asi niet divu, že mnohí potom dodávajú radšej cez Medical Group, aby sa dostali k peniazom. Zvážim aj v tomto prípade trestné oznámenie za zvýhodňovanie veriteľa, budem o tom hovoriť následne vo svojom príspevku, ale to je ďalší, ďalší vážny čriepok do mozaiky toho, ako vyzerá za vás naše zdravotníctvo.
P. Hrušovský, predseda NR SR: (2004-02-03):
(Hlasovanie.) 134 prítomných, 110 za návrh, 2 proti, 22 sa zdržalo. (Potlesk.) Návrh sme schválili. Sú ďalšie návrhy, pán poslanec Rehák?
Hrnčiar, Andrej, podpredseda NR SR (2017-03-29):
Pán poslanec Blaha.
B. Bugár, podpredseda NR SR: (2006-02-02):
(Hlasovanie.) Prítomných je 140 poslancov, za 79, proti 30, zdržalo sa 31. Sme v treťom čítaní . Otváram rozpravu v rámci tohto čítania a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu za skončenú. Pán spravodajca.
Glváč, Martin, podpredseda NR SR (2016-04-19):
Ďakujem veľmi pekne. Na faktické poznámky bude reagovať pani podpredsedníčka Lucia Nicholsonová.
Glváč, Martin, podpredseda NR SR (2018-10-18):
Pán poslanec Klus.
Kamenický, Ladislav, poslanec NR SR (2014-10-30):
Dajte teraz, prosím, hlasovať o druhom pozmeňujúcom návrhu poslanca Hudackého.
Zemanová, Anna, poslankyňa NR SR (2022-03-16):
Ďakujem pekne. Taktiež sťahujem podpis spod pozmeňovacieho návrhu pani poslankyne Marcinkovej, tlač 773. To znamená, že zostáva tam 14 podpisov.
Ondruš, Branislav, poslanec NR SR (2011-07-11):
Ďakujem pekne, pán podpredseda. Pani kolegyňa, priznám sa, že ja som rád, že poslanci za SaS špekulujú a vyšli von a že si vystúpila teraz, lebo mne sa veľmi páčilo toto vystúpenie. Myslím si, že bolo veľmi trefné, možno aj trošku mohlo odľahčiť napätú atmosféru, a to naozaj len trošku, pretože skutočne len pri niektorých ustanoveniach, ktoré si prečítala, mám pocit, že sú opísané z novely Zákonníka práce alebo naopak, že do novely Zákonníka práce ich opisovali podľa pravidiel, ktoré si prečítala. A, samozrejme, nie doslovne, ale z hľadiska princípov, z hľadiska hodnôt, z hľadiska filozofie, prístupu k zamestnancovi sú viaceré body naozaj akoby „z oka vypadli novele Zákonníka práce“. A musím povedať, že najmä ten posledný bod, aby zamestnanci si vždy pamätali, že majú byť svojmu principálovi vďační, ale aj ten bod, že majú mať na pamäti, že za dverami stoja stovky či tisíce ďalších, to je skutočne to, čo prezentuje tu dnes prerokovávaná novela Zákonníka práce. A si spomeniem na jednu faktickú poznámku pána kolegu Jurčíka z prvého čítania. Tak skutočne najmä ten posledný bod, že zamestnanci majú byť vďační svojmu principálovi, lebo je to on, kto im dáva prácu, tak som presvedčený, že pán kolega, možno aj niektorí ďalší jeho kolegovia by bez problémov kedykoľvek podpísali, pretože takto nás poučovali už v prvom čítaní o tom, že zamestnávateľ je ten, kto drží kapitál v ruke, a teda ten má rozhodovať o tom, ako to bude na pracovisku a vo firme fungovať, a to aj vo vzťahu k zamestnancom. Ďakujem pekne.